Πρόεδρος της Ελληνικής Δημοκρατίας

Ο Πρόεδρος της Δημοκρατίας είναι ο ανώτατος ηγέτης του ελληνικού κράτους. Το Σύνταγμα της Ελλάδας του 1975 ορίζει ότι το πολίτευμα της χώρας είναι προεδρευόμενη κοινοβουλευτική δημοκρατία, όπου ο Πρόεδρος της Δημοκρατίας εκλέγεται από την Βουλή των Ελλήνων με πενταετή θητεία. Ο κάθε εκλεγμένος Πρόεδρος έχει δικαίωμα επανεκλογής μία μόνο φορά.

Από τις 13 Μαρτίου 2025, Πρόεδρος της Δημοκρατίας είναι ο Κωνσταντίνος Τασούλας, δικηγόρος και πρώην Πρόεδρος της Βουλής των Ελλήνων (2019-2025).

 Ιστορία 
 Β΄ Ελληνική Δημοκρατία 
Ο θεσμός του Προέδρου της Δημοκρατίας εμφανίστηκε για πρώτη φορά στην Ελλάδα με το Σύνταγμα του 1924. Μετά το Δημοψήφισμα που διενεργήθηκε και με το οποίο ανακηρύχθηκε η αβασίλευτη Δημοκρατία, ο μέχρι τότε Αντιβασιλέας Παύλος Κουντουριώτης έγινε προσωρινός Πρόεδρος της Δημοκρατίας. Τον Μάρτιο του 1926, μετά την πραξικοπηματική κατάληψη της εξουσίας από τον Θεόδωρο Πάγκαλο, παραιτήθηκε από το αξίωμα του Προέδρου, το οποίο ανέλαβε ο ίδιος ο Πάγκαλος μετά από μία εκλογική διαδικασία αμφίβολης νομιμότητας, και τον Αύγουστο του ίδιου χρόνου, ύστερα από την ανατροπή του τελευταίου, επανήλθε στον προεδρικό θώκο. Με το Σύνταγμα του 1927 καθιερώθηκε ο ρόλος του Προέδρου της Δημοκρατίας, ο οποίος περιοριζόταν στην άσκηση της εκτελεστικής εξουσίας. Το 1929 εξελέγη για δεύτερη φορά Πρόεδρος της Δημοκρατίας από τη Γερουσία και τη Βουλή των Ελλήνων ο Παύλος Κουντουριώτης. Τον ίδιο χρόνο όμως παραιτήθηκε και τον διαδέχθηκε ως προσωρινός Πρόεδρος της Δημοκρατίας ο Αλέξανδρος Ζαΐμης, λόγω του γεγονότος ότι ήταν Πρόεδρος της Γερουσίας, και ο οποίος τελικά επιλέχθηκε από τη Γερουσία και τη Βουλή ως καταλληλότερος για το αξίωμα του Προέδρου. Επανεξελέγη το 1934 και παρέμεινε μέχρι το 1935, οπότε, και λόγω της πολιτειακής μεταβολής, καταργήθηκε ο θεσμός του Προέδρου της Δημοκρατίας.

 Ελληνική Δημοκρατία (1973–1974) 
Ως θεσμός επανήλθε το 1973 επί του δικτατορικού καθεστώτος των Συνταγματαρχών με το δεύτερο «Σύνταγμα», το οποίο έδινε υπερεξουσίες στον Πρόεδρο της Δημοκρατίας, συγκεντρώνοντας πια όλη την δύναμη στο πρόσωπό του, καθιερώνοντας παράλληλα και θέση Αντιπροέδρου της Δημοκρατίας. Οι υπερεξουσίες αυτές καταργήθηκαν μετά την ανατροπή του Παπαδόπουλου, με το σύστημα να καθίσταται οιονεί προεδρευόμενο.

 Γ΄ Ελληνική Δημοκρατία (1974–Σήμερα) 
Μετά την αποκατάσταση της Δημοκρατίας, επανήλθαν σε ισχύ οι διατάξεις του Συντάγματος 1952 (με ορισμένες τροποποιήσεις μέσω συντακτικών πράξεων) δίχως ωστόσο να αναστραφεί, έστω και προσωρινά, η κατάργηση της μοναρχίας μέχρι τη διεξαγωγή του δημοψηφίσματος. Κατόπιν, την άσκηση των αρμοδιοτήτων του προσωρινού Προέδρου της Δημοκρατίας ρύθμισε το Β΄ Ψήφισμα της Βουλής των Ελλήνων.ΦΕΚ Α΄ 375/1974

Με το Σύνταγμα του 1975 ρυθμίστηκε εκ νέου ο ακριβής του ρόλος με τρόπο αντίστοιχο του 1952, αλλά οι αρμοδιότητές του, θεωρούμενες από πολλούς ως υπερεξουσίες, περιορίστηκαν σε μεγάλο βαθμό με την αναθεώρηση του Συντάγματος το 1986.

Σήμερα, ο ρόλος του Προέδρου της Δημοκρατίας είναι συμβολικός και εθιμοτυπικός. Στις 13 Μαρτίου 2020, η Κατερίνα Σακελλαροπούλου έγινε η πρώτη γυναίκα Πρόεδρος της Ελληνικής Δημοκρατίας.

 Το αξίωμα σήμερα 
 Προϋποθέσεις εκλογιμότητας και κωλύματα 
Για να εκλεγεί κάποιος/κάποια στο αξίωμα του/της Προέδρου της Δημοκρατίας πρέπει να πληροί τέσσερις βασικές προϋποθέσεις:Διαδικασία εκλογής του προέδρου της Δημοκρατίας , in.gr
 Να είναι Έλληνας/Ελληνίδα πολίτης για πέντε τουλάχιστον έτη
 Να έχει από έναν από τους δύο τουλάχιστον γονείς του ελληνική καταγωγή  
 Να έχει συμπληρώσει το τεσσαρακοστό έτος της ηλικίας του/της
 Να έχει τη πλήρη νόμιμη ικανότητα του εκλέγειν/εκλέγεσθαι

Από τη στιγμή που συντρέχουν οι παραπάνω προϋποθέσεις, μπορεί οποιοδήποτε πρόσωπο να προταθεί από τις κοινοβουλευτικές ομάδες για το αξίωμα. Αν και απαιτείται να δοθεί όρκος ενώπιον της Βουλής σύμφωνα με το ορθόδοξο χριστιανικό δόγμα (άρθρο 33 παρ. 2), κρατεί η άποψη ότι δεν αποτελεί προϋπόθεση η θρησκεία του/της υποψηφίου. Σύμφωνα με το Σύνταγμα, η επανεκλογή του ίδιου προσώπου επιτρέπεται μία μόνο φορά, ενώ Πρόεδρος της Δημοκρατίας δεν μπορεί να συμμετάσχει στην εκλογή που ακολουθεί εξαιτίας της παραίτησής του/της.Ειδικές περιπτώσεις στην εκλογή προέδρου , in.gr

 Διαδικασία εκλογής 
Η εκλογή του/της Προέδρου της Δημοκρατίας γίνεται από την Βουλή των Ελλήνων και τα υποψήφια πρόσωπα προτείνονται μόνο από τις κοινοβουλευτικές ομάδες. Συνήθως έναν μήνα πριν λήξει η θητεία του/της εν ενεργεία Προέδρου της Δημοκρατίας συγκαλείται από τον/την Πρόεδρο της Βουλής συνεδρίασή της με σκοπό την εκλογή του διαδόχου του/της. Η ψηφοφορία γίνεται ονομαστικά, ψηφίζουν όλοι οι βουλευτές και δεν προηγείται συζήτηση. Αν και τα υποψήφια πρόσωπα τα προτείνουν οι κοινοβουλευτικές ομάδες, ψήφοι υπέρ προσώπων που δεν έχουν προταθεί δεν θεωρούνται άκυρες, εκτός από την 6η ψηφοφορία που θεωρούνται έγκυρες μόνο οι ψήφοι μεταξύ των δύο επικρατεστέρων (βλ. παρακάτω).

Πρόεδρος της Δημοκρατίας εκλέγεται αυτός ή αυτή που στην πρώτη ψηφοφορία θα συγκεντρώσει τα 2/3 του συνόλου των βουλευτών (200 έδρες). Σε περίπτωση που δεν υπάρξει αποτέλεσμα, επαναλαμβάνεται η ψηφοφορία μετά από πέντε μέρες και πάλι απαιτείται πλειοψηφία 200 βουλευτών. Αν και πάλι δεν καταφέρει κάποιο υποψήφιο πρόσωπο να λάβει την απαιτούμενη πλειοψηφία ακολουθεί τρίτη ψηφοφορία, πάλι μετά από πέντε μέρες, αλλά αυτή τη φορά απαιτείται πλειοψηφία των 3/5 του συνόλου των βουλευτών (180 έδρες).

Μέχρι την αναθεώρηση του Συντάγματος το 2019 αν ο/η Πρόεδρος της Δημοκρατίας δεν εκλεγόταν με την τρίτη ψηφοφορία, η Βουλή διαλυόταν και προκηρύσσονταν εκλογές και η νέα Βουλή που προέκυπτε από τις εκλογές διεξήγε τέταρτη ψηφοφορία στην οποία απαιτούνταν πλειοψηφία των 3/5 του συνόλου, ήτοι 180 έδρες. Αν κανείς υποψήφιος/καμία υποψήφια δεν λάμβανε αυτή τη πλειοψηφία ούτε σε αυτή τη ψηφοφορία ακολουθούσε πέμπτη ψηφοφορία στην οποία η εκλογή γινόταν με την απόλυτη πλειοψηφία των εδρών, ήτοι 151 έδρες. Τέλος αν ούτε σε αυτή τη περίπτωση επιτυγχάνονταν η απαιτούμενη πλειοψηφία ακολουθούσε νέα ψηφοφορία  και η εκλογή γινόταν με τη σχετική πλειοψηφία. Με την αναθεώρηση του Συντάγματος του 2019, για την εκλογή του/της Προέδρου της Δημοκρατίας προβλέπονται και πάλι έξι ψηφοφορίες αλλά δε διενεργούνται πλέον εκλογές αν δεν επιτευχθεί η απαιτούμενη πλειοψηφία στη τρίτη ψηφοφορία.

Η θητεία του/της Προέδρου της Δημοκρατίας μπορεί να παραταθεί σε περίπτωση πολέμου ή μη εκλογής εγκαίρως νέου/νέας Προέδρου. Η αναπλήρωση δεν συνιστά λόγο εκλογής νέου/νέας Προέδρου και ενεργείται από τον/την Πρόεδρο της Βουλής, σε περίπτωση δε που αυτή έχει διαλυθεί, από τον/την Πρόεδρο της τελευταίας Βουλής και, αν αυτός/αυτή αρνείται ή δεν υπάρχει, από την Κυβέρνηση συλλογικά. Όσο διαρκεί η αναπλήρωση, ο αναπληρωτής/η αναπληρώτρια Πρόεδρος της Δημοκρατίας δεν μπορεί να κάνει χρήση όλων των προεδρικών αρμοδιοτήτων.

 Αρμοδιότητες και ποινική ευθύνη 
Οι αρμοδιότητες του Προέδρου της Δημοκρατίας σήμερα είναι πολύ λίγες και μικρές σε σχέση με πριν την αναθεώρηση του Συντάγματος το 1986, με αποτέλεσμα να μην επιτρέπουν καμία ουσιαστική ανάμειξη του στις πολιτικές εξελίξεις, δίνοντας του έναν καθαρά συμβολικό ρόλο. Η ουσιαστική εξουσία ασκείται από τον Πρόεδρο της Κυβέρνησης.

Μεταξύ των αρμοδιοτήτων του συγκαταλέγονται:
 Ο διορισμός του Πρωθυπουργού, των λοιπών μελών της Κυβέρνησης και των υφυπουργών
 Η ανάθεση διερευνητικών εντολών για τη δυνατότητα σχηματισμού Κυβέρνησης που να απολαύει της εμπιστοσύνης της Βουλής
 Η απαλλαγή της Κυβέρνησης από τα καθήκοντά της
 Η σύγκληση της Βουλής σε σύνοδο
 Η διάλυση της Βουλής και η προκήρυξη εκλογών
 Η έκδοση και δημοσίευση των ψηφισμένων από τη Βουλή νομοσχεδίων ή προτάσεων νόμου προκειμένου να καταστούν νόμοι του κράτους
 Η αναπομπή στη Βουλή ψηφισμένου νομοσχεδίου ή πρότασης νόμου
 Η έκδοση διαταγμάτων και πράξεων νομοθετικού περιεχομένου
 Η προκήρυξη δημοψηφίσματος
 Η απαγγελία διαγγελμάτων προς το λαό και η χάρη, μετατροπή ή μετριασμός των ποινών που έχουν επιβληθεί από τα δικαστήρια.

Πρέπει να τονιστεί ότι, σύμφωνα με το άρθρο 35 του Συντάγματος, σε κάθε περίπτωση, εκτός συγκεκριμένων εξαιρέσεων, κατά την άσκηση των αρμοδιοτήτων του δεν ενεργεί ποτέ μόνος του, αλλά πάντοτε με την προσυπογραφή του αρμοδίου υπουργού, ο οποίος είναι και ο μόνος πολιτικά υπεύθυνος.

Για τις πράξεις του ο Πρόεδρος ευθύνεται ποινικά μόνο για αυτές που συνιστούν εσχάτη προδοσία ή παραβίαση με πρόθεση του Συντάγματος (Σύντ. άρθρο 49, ν. 265/1976). Για άλλα αδικήματα, που δε σχετίζονται με την άσκηση των καθηκόντων του, η δίωξη αναστέλλεται μέχρι τη λήξη της θητείας του. Η Βουλή έχει την αρμοδιότητα να τον παραπέμπει σε δίκη με σκοπό την τιμωρία του [κάθειρξη (μόνο για εσχάτη προδοσία), έκπτωση από το αξίωμα, αποστέρηση πολιτικών δικαιωμάτων]. Για να υποβληθεί πρόταση για παραπομπή σε δίκη του Προέδρου της Δημοκρατίας απαιτούνται 100 υπογραφές βουλευτών, ενώ για να γίνει δεκτή αυτή απαιτείται πλειοψηφία των 2/3 του συνόλου των βουλευτών, δηλαδή 200. Σε περίπτωση αποδοχής της πρότασης από τη Βουλή, παραπέμπεται στο Ειδικό Δικαστήριο που δικάζει και τους υπουργούς κατά το άρθρο 86 και αναπληρώνεται μέχρι την έκδοση απαλλακτικής απόφασης.

 Προεδρία της Δημοκρατίας 
Η Προεδρία της Δημοκρατίας είναι μια αυτοτελής δημόσια υπηρεσία, η οποία τελεί υπό τη Διεύθυνση Γενικού Γραμματέα, ο οποίος έχει το προβάδισμα έναντι όλων των Γενικών Γραμματέων του κράτους, και της οποίας το προσωπικό διορίζεται από τον Πρόεδρο της Δημοκρατίας, χωρίς υπουργική προσυπογραφή. Σκοπός της είναι η υποβοήθηση και εξυπηρέτηση του Προέδρου της Δημοκρατίας στην άσκηση των καθηκόντων και αρμοδιοτήτων του. Διαρθρώνεται στο Ιδιαίτερο Γραφείο του Προέδρου, το Νομικό Γραφείο, το Διπλωματικό Γραφείο, το Στρατιωτικό Γραφείο, στο οποίο υπάγεται και η Προεδρική Φρουρά, το Γραφείο Διοικητικών Υποθέσεων και το Γραφείο Οικονομικών Υποθέσεων.

Οι υπηρεσίες της Προεδρίας στεγάζονται στο Προεδρικό Μέγαρο, που βρίσκεται επί της οδού Ηρώδου Αττικού, και στο μέγαρο στη συμβολή των οδών Βασιλέως Γεωργίου Β΄ και Στησιχόρου.

 Εκλογικές διαδικασίες από το 1974 
 1974 
Μετά το δημοψήφισμα του 1974 και την εγκαθίδρυση της αβασίλευτης δημοκρατίας, κατά την πρώτη εκλογική διαδικασία ο Μιχαήλ Στασινόπουλος εξελέγη από τη Βουλή προσωρινός Πρόεδρος της Δημοκρατίας με 206 ψήφους. Διαδέχθηκε τον Φαίδωνα Γκιζίκη, ο οποίος είχε παραμείνει προσωρινά στη θέση του Προέδρου μετά την πτώση της δικτατορίας. Την άσκηση των προεδρικών αρμοδιοτήτων, σε αναμονή νέου συντάγματος, ρύθμισε ψήφισμα της Βουλής.
18 Δεκεμβρίου 1974Μιχαήλ Στασινόπουλος (Νέα Δημοκρατία)Ναι
|align="center"|206
|-
|align="center"|Όχι74Λευκά8Άκυρα3Απόντες9Σύνολο300
|}

 1975 
Με την κατάρτιση και θέση σε ισχύ του νέου Συντάγματος της χώρας το 1975, ο Κωνσταντίνος Τσάτσος εξελέγη στο αξίωμα υποστηριζόμενος από το κόμμα της Νέας Δημοκρατίας, συγκεντρώνοντας 210 ψήφους, πιθανότατα προερχόμενες από τους βουλευτές της Ν.Δ. που είχε 215 έδρες στο Κοινοβούλιο σε σύνολο 295 εδρών. Αντίπαλος του ήταν ο Παναγιώτης Κανελλόπουλος, που υποστηρίχθηκε από την Ένωση Κέντρου - Νέες Δυνάμεις, ενώ το ΠΑ.ΣΟ.Κ. και η Ενωμένη Αριστερά ψήφισαν λευκό.
{| class="wikitable" style="text-align: left; font-size:95%"
|- bgcolor="#ccccff"
! colspan=2|19 Ιουνίου 1975
|-
|Κωνσταντίνος Τσάτσος (Νέα Δημοκρατία)
|align="center"|210
|-
|Παναγιώτης Κανελλόπουλος (Ένωσις Κέντρου - Νέες Δυνάμεις)
|align="center"|65
|-
|Λευκά
| align="center" |20
|-
|Απόντες
| align="center" |5
|-
|Σύνολο
|align="center"|300

 1980 
Τον Κωνσταντίνο Τσάτσο διαδέχθηκε το 1980 ο Κωνσταντίνος Καραμανλής, ο οποίος πρώτα παραιτήθηκε από την πρωθυπουργία. Για την εκλογή του πραγματοποιήθηκαν τρεις ψηφοφορίες. Στην πρώτη συγκέντρωσε 179 ψήφους (175 έδρες είχε η Νέα Δημοκρατία), στη δεύτερη 181 και στην τρίτη 183 ψήφους. Το ΠΑ.ΣΟ.Κ. απείχε και από τις τρεις ψηφοφορίες, το Κ.Κ.Ε. ψήφισε λευκό, ενώ η Εθνική Παράταξις υπέρ του. Οι βουλευτές της Ε.ΔΗ.Κ. δεν είχαν ξεκάθαρη θέση, καθώς μερικοί ψήφισαν υπέρ και μερικοί κατά.
 23 και 29 Απριλίου και 5 Μαΐου 1980 Α' ψηφοφορία Β' ψηφοφορία Γ' ψηφοφορίαΚωνσταντίνος Καραμανλής (Ν.Δ.)179181183Γεώργιος Μυλωνάς (ΚΟΔΗΣΟ)433Λεωνίδας Κύρκος (ΚΚΕ Εσωτερικού)111Φαίδων Βεγλερής (ΕΔΑ)111Νικήτας Βενιζέλος (ΕΔΗΚ)3––Ηλίας Ηλιού (ΕΔΑ)1––Στέλιος Παπαθεμελής (Ανεξάρτητος)–11Ιωάννης Ζίγδης (ΕΔΗΚ)––4Λευκά151312Άρνηση ψήφου929393Απόντες472Σύνολο300300300

 1985 
Η διαδικασία εκλογής του 1985 θεωρείται ως η πιο επεισοδιακή από όλες που έχουν πραγματοποιηθεί μέχρι σήμερα. Η ρήξη της 9ης Μαρτίου και η απόφαση του Ανδρέα Παπανδρέου να προτείνει τον Αρεοπαγίτη Χρήστο Σαρτζετάκη ως υποψήφιο Πρόεδρο της Δημοκρατίας, η επικείμενη αναθεώρηση του Συντάγματος με παράλληλη κατάργηση πολλών «υπερεξουσιών» του Προέδρου, η αποκαθήλωση του Καραμανλή από την Προεδρία και η επιλογή του Ανδρέα Παπανδρέου να τον αντικαταστήσει με τον άνθρωπο που θύμιζε την χειρότερη στιγμή των καραμανλικών κυβερνήσεων (δολοφονία Γρηγόρη Λαμπράκη) προκάλεσαν πολιτικό σεισμό.

Στις τρεις ψηφοφορίες ανέκυψαν δύο διαδικαστικά προβλήματα, τα οποία αφορούσαν την ψήφο του Προέδρου της Βουλής, Ιωάννη Αλευρά, που μετά την παραίτηση Καραμανλή ασκούσε καθήκοντα Αναπληρωτή Προέδρου της Ελληνικής Δημοκρατίας, καθώς και τα χρωματιστά ψηφοδέλτια κατά τη μυστική ψηφοφορία. Συγκεκριμένα, στην πρώτη ψηφοφορία συγκεντρώθηκαν 184 ψήφοι υπέρ του Σαρτζετάκη, τον οποίο στήριζαν ΠΑ.ΣΟ.Κ. και Κ.Κ.Ε., ενώ βρέθηκαν και δύο λευκά. Δεδομένου ότι η Νέα Δημοκρατία απείχε, τα λευκά προέρχονταν από την κυβερνητική παράταξη. Στη δεύτερη, όμως, ψηφοφορία μοιράστηκαν έγχρωμα ψηφοδέλτια γεγονός που προκάλεσε την έντονη αντίδραση της αξιωματικής αντιπολίτευσης, που διαμαρτυρόταν για ξεκάθαρη παραβίαση της μυστικής ψηφοφορίας. Ο βουλευτής μάλιστα της Ν.Δ., Ελευθέριος Καλογιάννης, άρπαξε την κάλπη από την αίθουσα Ολομέλειας και κρατώντας την στα χέρια του προσπάθησε να τη μεταφέρει στην αίθουσα των γραφείων της Ν.Δ.. Στις αιτιάσεις της Ν.Δ. για τη νομιμότητα της διαδικασίας, ο προεδρεύων, αντιπρόεδρος της Βουλής,  Μιχαήλ Στεφανίδης, απάντησε ότι το Σύνταγμα απαιτεί τα ψηφοδέλτια να είναι ομοιόμορφα, όμως πουθενά δεν αναφέρει ότι πρέπει να είναι και ομοιόχρωμα. Στη δεύτερη ψηφοφορία ο Χρήστος Σαρτζετάκης συγκέντρωσε 181 ψήφους, ενώ στην τρίτη και τελευταία 180 ψήφους, την οριακή δηλαδή πλειοψηφία που απαιτείται από το Σύνταγμα για την εκλογή.
Ενώ όλα αυτά συνέβαιναν μέσα στο κτήριο της Βουλής, έξω από αυτό είχε συγκεντρωθεί πλήθος από φανατικούς οπαδούς του ΠΑ.ΣΟ.Κ. που κρατούσαν στα χέρια τους την εφημερίδα Αυριανή και τραγουδούσαν υβριστικά και απαξιωτικά συνθήματα κατά του Καραμανλή.Γιάννης Βούλγαρης, Η Ελλάδα της Μεταπολίτευσης Σταθερή Δημοκρατία σημαδεμένη από τη μεταπολεμική Ιστορία

Μετά την εκλογή Σαρτζετάκη, η Νέα Δημοκρατία αμφισβήτησε το δικαίωμα ψήφου του Προέδρου της Βουλής, Ιωάννη Αλευρά, καθώς ασκούσε καθήκοντα Προέδρου της Δημοκρατίας αναπληρώνοντας τον παραιτηθέντα Κωνσταντίνο Καραμανλή, και την αξίωσή της υποστήριξαν γνωστοί συνταγματολόγοι όπως ο Αριστόβουλος Μάνεσης.

Αντίθετα, ο καθηγητής Γεώργιος Κασιμάτης και ο νεαρός τότε Ευάγγελος Βενιζέλος υποστήριξαν την ερμηνεία του Συντάγματος που τελικά επικράτησε πολιτικά, ότι δηλαδή ο Πρόεδρος της Βουλής που αναπληρώνει τη χηρεύουσα θέση του Προέδρου της Δημοκρατίας έχει δικαίωμα να ψηφίσει ως βουλευτής κατά τη διαδικασία εκλογής του νέου Προέδρου. Η υπόθεση έφτασε και στη δικαιοσύνη, με την ολομέλεια του ΣτΕ να κρίνει το απαράδεκτο του ευθέως δικαστικού ελέγχου της εκλογής του ΠροέδρουΑπόφαση Ολομελείας Συμβουλίου της Επικρατείας 2862/1985 και το Μονομελές Πλημμελειοδικείο Αθηνών να κρίνει παρεμπιπτόντως ότι η εκλογή Προέδρου υπήρξε παράτυπη και ισοδυναμούσε με κατάλυση της λαϊκής κυριαρχίας,Απόφαση Μονομελούς Πλημμελειοδικείου Αθηνών 84464/1985 (Αρχείον Νομολογίας 1985, σ. 563-574)

"[...] κατάργηση στη συγκεκριμένη περίπτωση του Εκλογικού Σώματος ως οργάνου εξουσίας και κατάλυση στην πράξη της αρχής της λαϊκής κυριαρχίας" ενώ θεώρησε ότι η επακόλουθη πολιτική νομιμοποίηση (κατόπιν της νίκης του ΠΑΣΟΚ στις εκλογές του 1985) δεν αναιρούσε την αντισυνταγματικότητα της πράξης.Απόφαση Μονομελούς Πλημμελειοδικείου Αθηνών 84464/1985 (Αρχείον Νομολογίας 1985, σ. 574)

"[...] ανεξάρτητα του ζητήματος της θεμελίωσης της νομιμοποιήσεως της εξουσίας του Προέδρου της Δημοκρατίας στη κανονιστική δύναμη των πραγμάτων που ρύθμισαν οι εκλογές και της αναγνωρίσεως του αποτελέσματος της ρυθμίσεως".

Κατά την αναθεώρηση του Συντάγματος το 1986, η μυστική ψηφοφορία αντικαταστάθηκε από ονομαστική.

 17, 23 και 29 Μαρτίου 1985 Α' ψηφοφορία Β' ψηφοφορίαΓ' ψηφοφορίαΧρήστος Σαρτζετάκης (ΠΑΣΟΚ, ΚΚΕ)178181180Λευκά311Άκυρα335Άρνηση ψήφου113110112Απόντες352Σύνολο300300300

 1990 
Τον Σαρτζετάκη διαδέχθηκε το 1990 στο προεδρικό αξίωμα, εκλεγμένος για δεύτερη φορά, ο Κωνσταντίνος Καραμανλής, που κατάφερε να εκλεγεί στην πέμπτη ψηφοφορία με 153 ψήφους, αφού είχε ήδη πραγματοποιηθεί διάλυση της Βουλής, λόγω της αποτυχίας να εκλέξει Πρόεδρο της Δημοκρατίας σε τρεις ψηφοφορίες. Το ΠΑ.ΣΟ.Κ. υποστήριξε τον Ιωάννη Αλευρά, ενώ ο Συνασπισμός τον Κωνσταντίνο Δεσποτόπουλο. Η επιστροφή του Καραμανλή στην Προεδρία ήταν απαίτηση της βάσης του κόμματος της Νέας Δημοκρατίας, που σε εκείνη την συγκυρία ήταν πρώτο κόμμα, αλλά ούτε ο Κωνσταντίνος Μητσοτάκης ούτε ο Ανδρέας Παπανδρέου ήταν ενθουσιασμένοι με την επιστροφή Καραμανλή.

 19 και 25 Φεβρουαρίου, 3 Μαρτίου, 30 Απριλίου και 4 Μαΐου 1990   Α'      Β'      Γ'     Δ'     Ε'  Κωνσταντίνος Καραμανλής (Νέα Δημοκρατία)–––149153Ιωάννης Αλευράς (ΠΑΣΟΚ)–127128123125Χ. Σαρτζετάκης (ΠΑΣΟΚ, Συνασπισμός)1512121––Κ. Δεσποτόπουλος (Συνασπισμός)–––2121«Παρών»14814814811«Απών» 10200Απόντες04160Σύνολο300300300300300

 1995 
 24 Φεβρουαρίου, 2 και 8 Μαρτίου 1995   Α'      Β'      Γ'  Κωστής Στεφανόπουλος (Πολιτική Άνοιξη, ΠΑ.ΣΟ.Κ.)181181181Αθανάσιος Τσαλδάρης (Νέα Δημοκρατία)109108109«Παρών»10810Απόντες030Σύνολο300300300

 2000 
8 Φεβρουαρίου 2000Κωστής Στεφανόπουλος (ΠΑΣΟΚ, Νέα Δημοκρατία)269Λεωνίδας Κύρκος (Συνασπισμός)10«Παρών»19Απόντες2Σύνολο300

 2005 
+Εκλογή Προέδρου της Δημοκρατίας (2005)Υποψήφιος ΠρόεδροςΨηφοφορίαΚάρολος Παπούλιας (Νέα Δημοκρατία, ΠΑΣΟΚ)279«Παρών»17Απόντες4Σύνολο300

 2010 
+Εκλογή Προέδρου της Δημοκρατίας (2010)Υποψήφιος ΠρόεδροςΠροτάθηκε από Στηρίχθηκε απόΨηφοφορίαΚάρολος ΠαπούλιαςΠΑΣΟΚΠΑΣΟΚ,Νέα Δημοκρατία,ΛΑΟΣ266«Παρών»32Απόντες2Σύνολο300

 2014–2015 
Στις 17, 23 και 29 Δεκεμβρίου 2014 η Βουλή δεν κατάφερε να εκλέξει Πρόεδρο της Δημοκρατίας, έτσι η Ελλάδα οδηγήθηκε σε βουλευτικές εκλογές στις 25 Ιανουαρίου του επόμενου έτους.

Στις 17 Φεβρουαρίου προτάθηκε από τις κοινοβουλευτικές ομάδες των Ανεξαρτήτων Ελλήνων και του ΣΥ.ΡΙΖ.Α. ο Προκόπης Παυλόπουλος, ο οποίος υποστηρίχθηκε και από τη Νέα Δημοκρατία. Επίσης, από τις κοινοβουλευτικές ομάδες του Ποταμιού και του ΠΑ.ΣΟ.Κ. προτάθηκε ο Νίκος Αλιβιζάτος. Ο Παυλόπουλος έλαβε 233 ψήφους, ο Αλιβιζάτος 30 και παρών ψήφισαν 32 βουλευτές. Πρόεδρος εξελέγη ο Προκόπης Παυλόπουλος.

+Εκλογή Προέδρου της Δημοκρατίας (2014-2015)Υποψήφιος ΠρόεδροςΠροτάθηκε απόΣτηρίχθηκε απόΨηφοφορία Α' Β'  Γ' Δ'Προκόπης Παυλόπουλος ΣΥΡΙΖΑ,Ανεξάρτητοι ΈλληνεςΣΥΡΙΖΑ,Νέα Δημοκρατία,Ανεξάρτητοι Έλληνες–––233Νίκος Αλιβιζάτος Το Ποτάμι,ΠΑΣΟΚΤο Ποτάμι,ΠΑΣΟΚ–––30Σταύρος Δήμας Νέα Δημοκρατία,ΠΑΣΟΚΝέα Δημοκρατία,ΠΑΣΟΚ160168168–«Παρών»13513113232Απόντες5105Σύνολο300300300300

 2020 
+Εκλογή Προέδρου της Δημοκρατίας (2020) Υποψήφιος/α Πρόεδρος Προτάθηκε από Στηρίχθηκε από ΨηφοφορίαΚατερίνα ΣακελλαροπούλουΝέα ΔημοκρατίαΝέα Δημοκρατία,ΣΥΡΙΖΑ,Κίνημα Αλλαγής261«Παρών»33Απόντες6Σύνολο300

 2025 
+Εκλογή Προέδρου της Δημοκρατίας (2025)Υποψήφιος/α ΠρόεδροςΠροτάθηκε απόΣτήριξη απόΨηφοφορία Α'Β'Γ'Δ' Κωνσταντίνος Τασούλας| Νέα Δημοκρατία
|
 Κ.Ο. Νέας Δημοκρατίας
 τους Ανεξάρτητους Βουλευτές, Αντώνη Σαμαρά, Μάριο Σαλμά, Χάρη Κατσιβαρδά και Παύλο Σαράκη| align="center" |160
| align="center" |160
|160
|160
|-
| Λούκα Κατσέλη
| ΣΥΡΙΖΑ - Προοδευτική Συμμαχία
|
 Κ.Ο. ΣΥΡΙΖΑ - Προοδευτική Συμμαχία
 Κ.Ο. Νέας Αριστεράς(στις ψηφοφορίες Α',Β',Γ')
 τους Ανεξάρτητους Βουλευτές Αρετή Παπαϊωάννου, Αθηνά Λινού και Γιάννη Σαρακιώτη
| align="center" |40
| align="center" |40
|40
|29
|-
| Τάσος Γιαννίτσης
| ΠΑΣΟΚ – Κίνημα Αλλαγής
|
 Κ.Ο. ΠΑΣΟΚ - Κίνημα Αλλαγής
 τους Ανεξάρτητους Βουλευτές Πέτρο Παππά, Ράνια Θρασκιά και Μπουρχάν Μπαράν
| align="center" |34
| align="center" |34
|34
|34
|-
| Κώστας Κυριακού
| Νίκη
|
 Κ.Ο. Νίκης 
 τους Ανεξάρτητους Βουλευτές Γιώργο Μανούσο, Γιάννη Δημητροκάλλη, Διονύση Βαλτογιάννη και Κωνσταντίνο Φλώρο
| align="center" |14
| align="center" |14
|14
|14
|-
|«Παρών»
|
|
| align="center" | 49
| align="center" |52
|52
|39
|-
|Απόντες
|
|
| align="center" | 3
| align="center" |0
|0
|24
|-
|Σύνολο|
|
| align="center" |300| align="center" |300|300|300'''

 Παραπομπές 

 Πηγές 
 Οι προεδρικές εκλογές από τον Στασινόπουλο στον Παπούλια, in.gr
 Οι αρμοδιότητες του προέδρου, in.gr
 Ορκωμοσία του προέδρου, in.gr
 Αναπλήρωση του προέδρου, in.gr
 Πρόεδρος της Δημοκρατίας: Η ιστορία του θεσμού από τη μεταπολίτευση έως σήμερα, lawspot.gr

 Δείτε επίσης 
 Κατάλογος Προέδρων της Ελληνικής Δημοκρατίας
 Πρωθυπουργός της Ελλάδας
 Πρόεδρος της Βουλής των Ελλήνων
 Αρχηγός της Αξιωματικής Αντιπολίτευσης (Ελλάδα)

 Εξωτερικοί σύνδεσμοι 


*
Κατηγορία:Πολιτική της Ελλάδας